b"\n_START_ARTICLE_\nDeep in the Heart of Texas\n_START_PARAGRAPH_\n\xc2\xabDeep in the Heart of Texas\xc2\xbb er en amerikansk popul\xc3\xa6rmusikksang fra 1941, skrevet av Don Swander (melodi) og June Hershey (tekst). Den utdyper merittene til delstaten Texas._NEWLINE_Sangen ble spilt inn av Perry Como med Ted Weems and His Orchestra 9. desember 1941 for Decca Records i Los Angeles. B-siden var \xc2\xabOllie Ollie Out's In Free\xc2\xbb._NEWLINE_Den f\xc3\xb8rste innspillingen var med Alvino Rey 21. november for Bluebird. Andre artister som spilte inn sangen innbefatter Bing Crosby med Woody Herman & His Woodchoppers, Ray Charles, Hank Thompson, Bob Grant, George Strait samt Nickel Creek._NEWLINE_Sangtittelen ble l\xc3\xa5nt til navnet p\xc3\xa5 en westernfilm fra 1942 med Johnny Mack Brown i hovedrollen. Han spilte en mann var medvirkende til \xc3\xa5 gi tilbake Texas til USA etter Den amerikanske borgerkrigen. Tex Ritter og the Jimmy Wakely Trio fremf\xc3\xb8rte tittelsangen. Gene Autry fremf\xc3\xb8rte sangen i filmen Heart of the Rio Grande (1942)._NEWLINE_I 1942 nedla BBC forbud mot Crosbys versjon av sangen i arbeidstiden, fordi dens smittende melodi kunne f\xc3\xa5 krigstidens fabrikkarbeidere til \xc3\xa5 sl\xc3\xa5 voldsomt med deres redskaper i takt med sangen istedenfor \xc3\xa5 arbeide.\n_START_SECTION_\nSvensk versjon\n_START_PARAGRAPH_\nDan Ryde har skrevet en svensk tekst. Den svenske tittelen er \xc2\xabJag \xc3\xa4' ingen Cartwright\xc2\xbb.\n_START_SECTION_\nListeplassering\n_START_PARAGRAPH_\nVersjonen til Perry Como l\xc3\xa5 p\xc3\xa5 toppen av Your Hit Parade i fem uker i 1942."